recursal/SuperWikiNEXT-32B huggingface dataset:
เครื่องฟาสต์พรินท์ หนึ่งในบริการของดั๊บเบิ้ล เอ
**บริษัท แอ๊ดวานซ์ อะโกร จำกัด (มหาชน)**  เป็นผู้ประกอบการอุตสาหกรรมเยื่อกระดาษและกระดาษพิมพ์เขียนของประเทศไทย ซึ่งจดทะเบียนเป็นบริษัทมหาชนตั้งแต่ปี 2537 และเริ่มดำเนินการผลิตเยื่อและกระดาษได้ในปี 2539 กำลังการผลิตที่เพิ่มขึ้นของผู้ผลิตแห่งนี้ ทำให้ประเทศไทยมีปริมาณการผลิตเพียงพอต่อปริมาณความต้องการของผู้บริโภคในประเทศ และทำให้มีกำลังการผลิตส่วนเกิน ทำให้อุตสาหกรรมกระดาษของประเทศไทยสามารถส่งออกสร้างรายได้ให้กับประเทศ และช่วยลดปริมาณการนำเข้ากระดาษจากต่างประเทศได้มากขึ้น โดยแอ๊ดวานซ์ อะโกร เป็นผู้ผลิตเยื่อและกระดาษ ที่มีการจำหน่ายทั้งตลาดในประเทศไทยและส่งออกไปจำหน่ายยังต่างประเทศแทบทุกภูมิภาคทั่วโลก

ประวัติ
-------

ในอดีต แอ๊ดวานซ์ อะโกร เป็นที่รู้จักเฉพาะในกลุ่มอุตสาหกรรมเยื่อและกระดาษ และผู้บริโภคในกลุ่มของโรงพิมพ์และสำนักพิมพ์ เท่านั้น แต่ในปี 2543 แอ๊ดวานซ์ อะโกร ได้ใช้สื่อโฆษณาทางโทรทัศน์ และการตลาด เป็นเครื่องมือในการสร้างแบรนด์ให้กับผลิตภัณฑ์กระดาษถ่ายเอกสารหรือกระดาษสำนักงานแบรนด์ "ดั๊บเบิ้ล เอ" เป็นครั้งแรกในประเทศไทย ทำให้ผู้บริโภคหรือ End User ทั่วไปเริ่มรู้จักผลิตภัณฑ์กระดาษของแอ๊ดวานซ์ อะโกรในนามของ "ดั๊บเบิ้ล เอ" 
และได้มีการขยายธุรกิจกระดาษ แตกแขนงออกเป็นธุรกิจและบริการในหลากหลายรูปแบบ คือ ในปี 2544 ดั๊บเบิ้ล เอ ได้ร่วมมือกับเจ้าของร้านถ่ายเอกสารหลายแห่ง เพื่อปรับหน้าร้าน และบริการใหม่ให้มีมาตรฐานในรูปแบบแฟรนไชส์ภายใต้ชื่อ "ดั๊บเบิ้ล เอ ก๊อปปี้ เซ็นเตอร์" ต่อมาได้มีการแตกผลิตภัณฑ์เครื่องเขียน เช่น สมุด กระดาษโน้ต ปี 2546 เปิดธุรกิจ 1759 ดั๊บเบิ้ล เอ เดลิเวอรี่ ปี 2548 ร่วมมือกับร้านเครื่องเขียนเดิมปรับรูปแบบเป็นแฟรนไชส์ร้านเครื่องเขียน ภายใต้ชื่อ "ดั๊บเบิ้ล เอ สเตชันเนอรี่" และเปิดบริการใหม่ 1759 ดั๊บเบิ้ล เอ พริ้นเอกซ์เพรส ในปีเดียวกัน ต่อมาในปี 2549 ดั๊บเบิ้ล เอ ให้การสนับสนุนการก่อตั้งเมืองหนังสือขนาดใหญ่ภายใต้ชื่อ "ดั๊บเบิ้ล เอ บุ๊คทาวเวอร์" และในปี 2550 ได้จัดทำนิตยสารท่องเที่ยว "โวยาจ"
หลังจากการสร้างแบรนด์ดั๊บเบิ้ล เอ ในประเทศไทย ตั้งแต่ปี 2544 จนถึงปัจจุบัน ดั๊บเบิ้ล เอ ได้ใช้สื่อโฆษณาและการตลาด ไปสร้างแบรนด์ในต่างประเทศหลายแห่ง อาทิ ตลาดในฮ่องกง มาเลเซีย สิงคโปร์ ไต้หวัน เกาหลี ออสเตรเลีย เนเธอร์แลนด์ จีน เวียดนาม สหรัฐอาหรับเอมิเรตส์ เป็นต้น รวมทั้งมีการจำหน่ายกระดาษภายใต้แบรนด์ของดั๊บเบิ้ล เอ ไปยังทุกภูมิภาคของทั่วโลก ทั้งเอเชีย ออสเตรเลีย อเมริกา ยุโรป แอฟริกา และตะวันออกกลาง

ในปี 2553 ได้มีการเปลี่ยนแปลงชื่อบริษัทจาก **บริษัท แอ๊ดวานซ์ อะโกร จำกัด(มหาชน)** เป็น **บริษัท ดั๊บเบิ้ล เอ(1991) จำกัด(มหาชน)** แต่คนทั่วไปยังเรียกชื่อบริษัทว่า "แอ๊ดวานซ์ อะโกร" อยู่
โดยมี ดร.สมชัย ฤชุพันธ์​ เป็นประธานกรรมการ ดร.วีรพงษ์ รามางกูร​ เป็นประธานกรรมการบริหาร​ นายกิตติ ดําเนินชาญวนิชย์ เป็นผู้ก่อตั้งบริษัท

แหล่งข้อมูลอื่น
---------------

* เว็บไซต์อย่างเป็นทางการ Double A
ศาลโจหงอทางตะวันออก มุมมองจากทางแม่น้ำโจหงอ
ศิลาจารึกโจหงอจากปี ค.ศ. 1093 สร้างโดยไช่ เปี้ยน (蔡卞) ศิลาจารึกมีความสูง 2.1 เมตรและกว้าง 1 เมตร
**โจหงอ** (ค.ศ. 130-143) มีชื่อในภาษาจีนกลางว่า **เฉา เอ๋อ** (曹娥; *Cáo É*) เป็นหญิงสาวที่อาศัยในบริเวณที่เป็นเขตช่าง-ยฺหวี นครเช่าซิง มณฑลเจ้อเจียงในประเทศจีนในปัจจุบัน โจหงอเป็นบุตรสาวของเฉา ซฺวีที่เป็นหมอผี โจหงอเสียชีวิตในปี ค.ศ. 143 ขณะที่พยายามจะช่วยชีวิตบิดาจากการจมน้ำ ในปี ค.ศ. 151 มีการสร้างศาลขึ้นเป็นที่ระลึกถึงโจหงอและแม่น้ำที่โจหงอและบิดาจมน้ำเสียชีวิตซึ่งได้รับการตั้งชื่อตามชื่อของโจหงอ

ประวัติ
-------

เฉา ซฺวี (曹盱) เป็นบิดาของโจหงอ (เฉา เอ๋อ) เฉา ซฺวีเป็นหมอผีที่นำการทำพิธีกรรมที่ช่าง-ยฺหวี (上虞) ในพิธีกรรมของเทศกาลแข่งเรือมังกร (เทศกาลไหว้บ๊ะจ่าง) ในปี ค.ศ. 143 เฉา ซฺวีพลัดตกลงไปในแม่น้ำชุ่น เหล่าชาวช่าง-ยฺหวีค้นหาเฉา ซฺวีเป็นขนานใหญ่เป็นเวลา 17 วันแต่ไม่พบ โจหงอบุตรสาวอายุ 13 ปีของเฉา ซฺวีจึงตัดสินใจค้นหาบิดาในแม่น้ำโดยความกตัญญู (孝, *เซี่ยว*) หลังจากนั้น 5 วัน โจหงอปรากฏตัวขึ้นเหนือน้ำพร้อมกับบิดาในอ้อมแขน ทั้งคู่เสียชีวิตจากการจมน้ำ วีรกรรมนี้ทำให้โจหงอกลายเป็นเด็กสาวที่มีชื่อเสียงอย่างมาก กลายเป็นตัวอย่างในตำราในเรื่องความกตัญญู ความเคารพนับถือที่มีต่อโจหงอเริ่มขึ้นตั้งแต่นั้นเป็นต้นมา โจหงอได้รับชื่อรองย้อนหลังเป็น "โจเฮาลี"(曹孝女 *เฉา เซี่ยว-นฺหวี่*; แปลว่า "บุตรสาวกตัญญูแซ่เฉา (โจ)") แปดปีต่อมาในปี ค.ศ. 151 มีการสร้างศาล และสุสานขึ้นเพื่อเป็นที่ระลึกถึงโจหงอและเพื่อเป็นเกียรติแก่การเสียสละของโจหงอเพื่อช่วยเหลือบิดา มีการสร้างศิลาจารึกเพื่อเป็นเกียรติแก่โจหงอ แต่ภายหลังได้สูญหายไป ในปี ค.ศ. 1093 ไช่ เปี้ยน (蔡卞) ทำศิลาจารึกที่คล้ายคลึงกันเพื่อเป็นเกียรติแก่โจหงอ แม่น้ำชุ่นถูกเปลี่ยนชื่อเป็นแม่น้ำโจหงอเพื่อเป็นเกียรติแก่โจหงอ

อ้างอิง
-------


วิกิมีเดียคอมมอนส์มีภาพและสื่อที่เกี่ยวข้องกับ***โจหงอ***

1. 1 2  ("เจ้าเมืองโตเสียงจึงเอาเนื้อความขึ้นกราบทูลพระเจ้าโฮ้เต้ ๆ จึงให้เขียนชื่อนางโจหงอใส่ศิลา มาปักไว้ เปนอักษรว่า**เฮาลี** แปลภาษาไทยว่า นางรู้จักคุณบิดามารดา") "สามก๊ก ตอนที่ ๕๗". *วัชรญาณ*. สืบค้นเมื่อ April 16, 2024.
2. ↑  ("นางซัวเอี๋ยมจึงบอกว่า เมื่อครั้งพระเจ้าโฮ้เต้ได้ราชสมบัติในเมืองหลวง บิดานาง**โจหงอ**มาเล่นแข่งเรือตกน้ำตายศพหายไป นาง**โจหงอ**ผู้บุตรอายุได้สิบสี่ปี เที่ยวร้องไห้หาศพบิดาถึงเจ็ดวันก็มิได้พบ นาง**โจหงอ**คิดแค้นใจก็โจนน้ำตายตามบิดา อยู่ห้าวันนาง**โจหงอ**ก็กอดศพบิดาลอยขึ้นมา") "สามก๊ก ตอนที่ ๕๗". *วัชรญาณ*. สืบค้นเมื่อ April 16, 2024.
3. ↑  "曹娥庙 (Cao'e Temple)" (ภาษาจีน). Zhejiang Provincial Bureau of Cultural Relics. 2021-08-18. คลังข้อมูลเก่าเก็บจากแหล่งเดิมเมื่อ 2014-10-30.
4. ↑  "Translation". คลังข้อมูลเก่าเก็บจากแหล่งเดิมเมื่อ 2015-04-14. สืบค้นเมื่อ 2021-12-02.(W) "Translation". 14 April 2015.
5. ↑  Fang Ailong (2018). "蔡卞行书上虞孝女曹娥碑" (ภาษาจีน). Hangzhou Normal University (Social Science Edition). doi:10.3969/j.issn.1674-2338.2018.01.020. `{{cite journal}}`: Cite journal ต้องการ `|journal=` (help)

**โจหงอ** ที่โครงการพี่น้องของวิกิพีเดีย:* **ภาพและสื่อ** จาก คอมมอนส์
* **ข้อมูล** จาก วิกิสนเทศ
**จิดา จารุสกุล** (23 มีนาคม พ.ศ. 2522 -) ชื่อเล่น **เจมี่ คริสซี่** เป็นลูกครึ่งไทย-อเมริกันเกิดที่ประเทศสหรัฐอเมริกา และกลับมายังเมืองไทยเมื่อเธอมีอายุได้ 8 ขวบจากบทสัมภาษณ์ในช่วงต้นยุค 90 เจมี่มีพี่สาว 1 คนที่ชื่อว่า โจแอน ซึ่งในช่วงยุค 90 นั้นเธอมีผลงาน ในด้านการแสดงและงานถ่ายแบบรวมถึงงานด้านโฆษณาในวงการบันเทิงให้ได้ติดตตามรับชม เช่นเดียวกับเจมี่สำหรับประวัติส่วนตัวในด้านการศึกษานั้น ขณะที่เข้าสู่วงการบันเทิง ด้วยการทำงาน ในด้านการถ่ายแบบ และมีผลงานในด้านโฆษณาในช่วงปี พ.ศ. 2534 นั้น เจมี่ คริสซี่ หรือ จิดา จารุสกุล กำลังศึกษา อยู่ในระดับชั้นมัธยมที่โรงเรียนเซเว่นเดย์แอดเวนทิสต์โดยกิจกรรมพิเศษนอกเหนือจากการเรียน และการทำงาน ในวงการบันเทิง ที่เธอเข้าร่วมกิจกรรมกับเพื่อนๆในขณะนั้นอย่าง มอส ปฏิภาณ ปฐวีกานต์ เต๋า สมชาย เข็มกลัด เล็ก ศรัณย์ สาครสิน โมทย์ ปราโมทย์ แสงศร ตรี ตรี สุขเกษม เอก สุรนันท์ กูลศิริศรีตระกูล ก็ทำให้เจมี่ คริสซี่

ผลงาน
-----

### ละครโทรทัศน์

* 2537 นางฟ้าปีกอ่อน (ช่อง 5)
* 2538 เรือนแรม (ช่อง 5)

### ภาพยนตร์

* 2533 นางอาย
* 2535 สะแด่วแห้ว
* 2536 อย่ากร่อยนัก
* 2537 ท่านขุนน้อยๆแห่งสยาม

### ผลงานโฆษณา

* ขนมแคมปัส
* ยาสระผมคอนซิล
* น้ำผลไม้มาลี
* ครีมอาบน้ำเดอร์มาพอร์น
* ครีมบำรุงผิวเฮสลีน
* น้ำผลไม้ซีไซต์
* ทเวลฟ์พลัส โคโลญ

อ้างอิง
-------

*
ดอลลาร์ไลบีเรีย (รหัสตาม ISO 4217 : LRD, สัญลักษณ์: L$) เป็นสกุลเงินของประเทศไลบีเรีย เริ่มนำมาใช้ครั้งแรกในปี 1847 ถึง 1907 และนำกลับมาใช้ใหม่ตั้งแต่ปี 1943 เป็นต้นมา โดยปกติจะใช้ตัวย่อด้วยสัญลักษณ์ดอลลาร์ ($) หรือใช้ L$ หรือ LD$ เพื่อให้มีความแตกต่างจากสกุลเงินชื่อดอลลาร์อื่น ๆ

การใช้ครั้งแรก
--------------

ธนบัตร 50 เซนต์ (ปี 1880)
ธนบัตร 1 ดอลลาร์ในศตวรรษที่ 19
ดอลลาร์ไลบีเรียถูกตีพิมพ์ครั้งแรกในปี 1847 โดยผูกค่าเงินไว้กับดอลลาร์สหรัฐ รวมถึงมีการใช้หมุนเวียนในระบบควบคู่กับดอลลาร์สหรัฐเช่นกัน แต่ในปี 1907 ไลบีเรียได้เปลี่ยนไปใช้สกุลเงินปอนด์แอฟริกาตะวันตกซึ่งผูกค่าไว้กับปอนด์สเตอร์ลิงแทน

### เหรียญ

มีการผลิตเหรียญออกมาครั้งแรกระหว่างปี 1847 และ 1862 โดยมีแค่สองชนิด เป็นเหรียญทองแดง 1 และ 2 เซนต์ ต่อมาในปี 1896 ได้มีการผลิตเหรียญเพิ่มได้แก่ 10 ,25 และ 50 เซนต์

### ธนบัตร

มีการตีพิมพ์ธนบัตรครั้งแรกระหว่างปี 1857 และ 1880 โดยมี 7 ชนิดได้แก่ 10 และ 50 เซนต์, 1, 2, 3, 5 และ 10 ดอลลาร์

การนำกลับมาใช้ใหม่
------------------

ต่อมาไลบีเรียได้ใช้เงินดอลลาร์สหรัฐแทนเงินปอนด์แอฟริกาตะวันตกในปี 1935 และได้เริ่มผลิตเหรียญของตนเองอีกครั้งในปี 1937 ซึ่งมีการใช้หมุนเวียนกับดอลลาร์สหรัฐ

เหรียญ 1 ดอลลาร์ (ปี 1968)

เหรียญ
------

เหรียญ 50 เซนต์
ในปัจจุบันได้มีการผลิตเหรียญกษาปณ์ออกมา 5 ชนิดได้แก่ 5, 10, 25 และ 50 เซนต์ และ 1 ดอลลาร์

ธนบัตร
------

ธนบัตร 100 ดอลลาร์
ในปัจจุบันได้มีตีพิมพ์ธนบัตรออกมา 5 ชนิดเช่นกันได้แก่ 5, 10, 20, 50 และ 100 ดอลลาร์

อัตราแลกเปลี่ยน
---------------

แม่แบบ:Exchange rate

ดูเพิ่ม
-------

* ธนาคารกลางไลบีเรีย
* เศรษฐกิจของประเทศไลบีเรีย
* สกุลเงิน

อ้างอิง
-------

1. ↑  , Currency from the Central Bank of Liberia เก็บถาวร 2006-05-27 ที่ เวย์แบ็กแมชชีน. Accessed 2008/03/19
2. ↑  Cuhaj, George S. (2010). *Standard Catalog of World Paper Money General Issues (1368-1960)* (13 ed.). Krause Publications. p. 801. ISBN 978-1-4402-1293-2.
3. ↑  "Tables of Modern Monetary Systems". 6 May 2006. คลังข้อมูลเก่าเก็บจากแหล่งเดิมเมื่อ 6 May 2006. สืบค้นเมื่อ 17 July 2017.
4. ↑  "Currency | Central Bank of Liberia". *www.cbl.org.lr*.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ เงินในประเทศไลบีเรีย
สกุลเงินของประเทศปาปัวนิวกินี

**กีนา** (รหัสตาม ISO 4217 : PGK, สัญลักษณ์ : K) เป็นสกุลเงินของประเทศปาปัวนิวกินี เริ่มใช้เมื่อวันที่ 19 เมษายน 1975

ประเทศปาปัวนิวกินีได้ริเริ่มใช้สกุลเงินนี้ แทนดอลลาร์ออสเตรเลียในปี 1975 โดยใช้ภาษาท้องถิ่นในการเรีนกหน่วยย่อยต่าง ๆ เช่นกีนาแทนดอลลาร์ และโตอาแทนเซนต์

ความเป็นมา
----------

แต่เดิมชาวปาปัวนิวกินีได้อยู่อาศัยในพื้นที่ชนบทและดำรงชีพด้วยเกษตร และผลิตสิ่งของต่าง ๆ ใช้เองตามครัวเรือน ส่วนครัวเรือนใดมีสิ่งที่ตนไม่สามารถผลิตได้ก็จะนำสิ่งของมาแลกกับครัวเรือนอึ่น

อย่างไรก็ตามสังคมปาปัวนิวกินีก็ต้องเริ่มปรับเปลี่ยนระบบแบบยังชีพไปเป็นระบบเศรษฐกิจ อย่างเลี่ยงไม่ได้ เนื่องด้วยอิทธิพลจากการตกเป็นเมืองขึ้นของชาติต่าง ๆ เช่น เยอรมณี, ออสเตรเลีย หรือญี่ปุ่น

จากการเปลี่ยนแปลงทางด้านเศรษฐกิจนั้น ทำให้สังคมปาปัวนิวกินีมีความทันสมัยมากขึ้น และผู้คนก็รู้จักการใช้เงินแบบสากลมากขึ้น จนได้เริ่มพัฒนามาเป็นเงินกีนาในปัจจุบัน

เหรียญ
------

เหรียญกีนาชนิดต่าง ๆ
ในปัจจุบันได้มีการผลิตเหรียญกษาปณ์ออกมาทั้งหมด 6 ชนิดได้แก่ 5, 10, 20 และ 50 โตอา และ 1, 2 กีนา

ธนบัตร
------

ธนบัตร 2, 10 และ 20 กีนากับเหรียญ
ในปัจจุปันนี้มีการพิมพ์ธนบัตรออกมาทั้งหมด 6 แบบได้แก่ 2, 5, 10, 20, 50, 100 กีนา

อัตราแลกเปลี่ยน
---------------

|  อัตราแลกเปลี่ยน PGK ปัจจุบัน |
| --- |
| จาก Google Finance: | AUD CAD CHF EUR GBP HKD JPY USD |
| จาก Yahoo! Finance: | AUD CAD CHF EUR GBP HKD JPY USD |
| จาก XE: | AUD CAD CHF EUR GBP HKD JPY USD |
| จาก TransferWise: | AUD CAD CHF EUR GBP HKD JPY USD |
| จาก OANDA: | AUD CAD CHF EUR GBP HKD JPY USD |
| จาก fxtop.com: | AUD CAD CHF EUR GBP HKD JPY USD |
| จาก Currency.Wiki: | AUD CAD CHF EUR GBP HKD JPY USD |

อ้างอิง
-------

1. ↑  "PGK (Papua New Guinea Kina): What It Is, How It Works, Example". *Investopedia* (ภาษาอังกฤษ).
2. ↑  "Currency | Bank of Papua New Guinea (PNG) Port Moresby, Papua New Guinea". *www.bankpng.gov.pg*.
3. ↑  "New Guinea | History, People, Map, & Facts | Britannica". *www.britannica.com* (ภาษาอังกฤษ). 7 เมษายน 2024.

ดูเพิ่ม
-------

* เหรียญ
* ธนบัตร
* ประเทศปาปัวนิวกินี
* เศรษฐกิจของประเทศปาปัวนิวกินี
ระบำนางอัปสรในปัจจุบัน ในรูปแบบเดียวกันกับภาพสลักปราสาทขอมโบราณ
**อัปสร** (สันสกฤต: अप्सराः อปฺสราะ, พหูพจน์ अप्सरसः อปฺสรสะ; บาลี: อจฺฉรา) ถือเป็นนางฟ้าจำพวกหนึ่ง แต่ไม่ใช่เทวี บังเกิดขึ้นเมื่อครั้งกวนเกษียรสมุทร เพื่อเอาน้ำอมฤตขึ้นมา ดังความปรากฏในมหากาพย์มหาภารตะของประเทศอินเดีย

คำว่า "อัปสร" นั้น มาจากคำว่า "อัป" (หมายถึง น้ำ) และ "สร" (หมายถึง การเคลื่อนไป) อัปสร จึงหมายถึง ผู้ที่เคลื่อนไปในน้ำ อันเป็นกำเนิดของนาง ทว่าโดยทั่วไป ถือว่านางเป็นชาวสวรรค์ พระบาทสมเด็จพระมงกุฎเกล้าเจ้าอยู่หัวได้ทรงแปลความหมายคำว่า *นางอัปสร* ว่า หมายถึง ผู้กระดิกในน้ำ: 95 ซึ่งมาจากพิธีกรรมของการกวนเกษียรสมุทรของเทวดาและยักษ์ เป็นการให้น้ำอมฤตเพื่อหล่อเลี้ยงโลกให้เกิดความชุ่มชื้น อุดมสมบูรณ์แล้วนางอัปสรได้มาเกิดมีชีวิตมากมายและมีความเป็นอมตะ

ในเรื่องเล่าของอินเดียมีการกล่าวถึงนางอัปสรไว้มากมาย นับว่าเป็นตัวละครที่สำคัญตัวหนึ่งในเทพปกรณัมของอินเดีย ไม่น้อยไปกว่าเทพเจ้าและชาวสวรรค์อื่นๆ

ตามเทพปกรณัมฮินดู กล่าวว่าพระพรหมทรงสร้างนางอัปสรขึ้น และเป็นนางบำเรออยู่ในราชสำนักของพระอินทร์ ในคัมภีร์นาฏยศาสตร์ ได้กล่าวถึงนางอัปสรที่สำคัญไว้หลายตนด้วยกัน เช่น มัญชุเกศี, สุเกศี, มิสรเกศี, สุโลจนะ, เสาทมิณี, เทวทัตตะ, เทวเสนะ, มโนรม, สุทาติ, สุนทรี, วิคัคธะ, วิวิธ, พุธ, สุมล, สันตติ, สุนันทา, สุมุขี, มาคธี, อรชุนี, สรลา, เกระลา, ธฤติ, นันทา, สุปุษกลา, สุปุษปมาลา และ กาลภา

นางอัปสรมีอำนาจแปลงกายได้ ทั้งยังมีความสามารถในการขับร้องและเต้นรำเป็นอย่างยิ่ง ในราชสำนักของพระอินทร์มีนางอัปสรอยู่ 26 ตน แต่ละตนมีความสามารถในเชิงศิลปะต่างๆ กัน เทียบได้กับตำนานมิวส์ของเทพปกรณัมกรีก

นอกจากนี้ยังมีตำนานกล่าวต่อไปว่า นางอัปสรนั้นเป็นชายาของคนธรรพ์ ซึ่งเป็นนักดนตรีในสวรรค์ โดยนางจะเต้นรำไปตามจังหวะดนตรีที่สามีของตนบรรเลง โดยทั่วไปมีความเชื่อว่านางอัปสรเป็นเครื่องหมายแห่งความเจริญงอกงาม แต่บางถิ่นก็เชื่อว่าอัปสรมีอำนาจแห่งความชั่วร้ายอยู่ด้วย 

ในปราสาทนครวัด ประเทศกัมพูชา มีการสลักภาพนางอัปสรไว้มากมาย โดยที่แต่ละรูปมีใบหน้า ท่าทาง และการแต่งกายที่แตกต่างกันไป

อ้างอิง
-------

เชิงอรรถ

1. ↑  สมฤทธี บัวระมวล. (2549). *ตํานานสถาปัตย์แห่งนครวัด-นครธม*. กรุงเทพฯ: คุ้มคำ. 208 หน้า. ISBN 978-974-7-51162-8

* Marchal, Sappho. *Khmer Costumes and Ornaments of the Devatas of Angkor Wat*. First English edition. Orchid Press, 2005. ISBN 978-974-524-057-5

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **อัปสร**
**อุทยานอนุสรณ์เดือนตุลาในกรากูเยวัตส์** (เซอร์เบีย: *Spomen-park „Kragujevački oktobar"*, Спомен-парк „Крагујевачки октобар") หรือ **อุทยานอนุสรณ์ชูมาริตเซ** (*Memorijalni park Šumarice*, Меморијални парк Шумарице) เป็นสถานที่ใกล้กับกรากูเยวัตส์ ประเทศเซอร์เบีย ที่ซึ่งกองกำลังรุกรานของนาซีเยอรมนีประหารชีวิตชายและเด็กชายจำนวน 2,800 คนจากเมือง ในจำนวนนี้มีหลายร้อยคนเป็นนักเรียน ในวันที่ 21 ตุลาคม 1941 ในระหว่างสงครามโลกครั้งที่สอง หรือที่รู้จักในชื่อการสังหารหมู่กรากูเยวัตส์ พิพิธภัณฑ์ 21 ตุลา ได้ถูกสร้างขึ้น ออกแบบโดยอีวัน อันทีช (Ivan Antić) ตรงจุดเกิดเหตุ

อนุสรณ์ภายในสวนประกอบด้วยอนุสรณ์ระลึกถึงนักเรียนและครูอาจารย์ของพวกเขาเหล่านั้น หรือ อนุสรณ์ "เที่ยวบินที่ถูกรบกวน" ("Interrupted Flight") ผลงานโดยประติมากร มีออดราก ชีฟคอวิช (Miodrag Živković), อนุสรณ์แห่งความเจ็บปวดและการต้านทาน ("Monument of pain and defiance") โดยประติมากร อันเท เกิร์ชเชตีช (Ante Gržetić), อนุสรณ์ "หนึ่งต่อหนึ่ง" ("One hundred for one") โดยนันดอร์ กลีด, อนุสรณ์แห่งการต้านทานและเสรีภาพ ("Resistance and Freedom") โดยเกิร์ชเชตีช เช่นกัน และ อนุสรณ์คนขัดรองเท้า หรือ อนุสรณ์ดอกไม้แก้ว ("Crystal Flower") โดย เนบอยชา เดเลีย (Nebojša Delja) นอกจากนี้ยังมีอนุสรณ์แด่ชาวสโลวักที่ถูกสังหารในสงครามโลกครั้งที่หนึ่งและสุสานทัพจากยุคสงครามโลกครั้งที่หนึ่งกับอนุสรณ์ทหารเซอร์เบีย

อ้างอิง
-------

1. ↑  Glenny, Misha (2001). *The Balkans: Nationalism, War, and the Great Powers, 1804–1999*. London, England: Penguin. p. 493. ISBN 978-0-14-023377-3.
2. ↑   Šumarice Memorial Park at www.spomenicikulture.mi.sanu.ac.rs

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **อุทยานอนุสรณ์ชูมาริตเซ**

* Šumarice Memorial Park - Museum of October 21
* Virtual tour to area, monuments and buildings เก็บถาวร 2021-05-17 ที่ เวย์แบ็กแมชชีน

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* VIAF

 |
| ประจำชาติ | 
* สหรัฐ

 |
**ทีวี9 (มาเลเซีย)** (TV9 Malaysia) หรือเรียกในภาษามาเลย์ว่า **ทีวีเซมบิลาน** เป็นช่องโทรทัศน์ของมาเลเซีย เริ่มออกอากาศวันที่ 22 เมษายน พ.ศ. 2549 เป็นสถานีย่อยของ มีเดียพริมา ชื่อเดิมเป็นแชนแนล 9 ซึ่งเริ่มออกอากาศเมื่อวันที่ 9 กันยายน พ.ศ. 2546 และยุติออกอากาศในวันที่ 1 กุมภาพันธ์ พ.ศ. 2548 เนื่องจากผู้ประกอบการประสบปัญหาทางการเงิน

ประวัติ
-------

สำนักงานเก่าของแชนแนล 9 ในชาห์อลัม, รัฐเซอลาโงร์
แชนแนล 9 เริ่มออกอากาศภายใต้หน่วยงานของ Medanmas Sdn Bhd เมื่อวันที่ 9 กันยายน พ.ศ. 2546 ออกอากาศเวลา 8.00-03.00 น. ทุกวัน พนักงานส่วนใหญ่ประกอบด้วยอดีตพนักงานของ MetroVision ในช่วงเวลาของการก่อตั้งที่สำนักงานใหญ่ตั้งอยู่ที่สวนอุตสาหกรรม Temasya ในชาห์อาลัม , รัฐเซอลังงอร์ ช่องทางแถวขึ้นประกอบด้วยรายการภาษาอังกฤษ, ภาษาจีนกลาง , ภาษามาเลย์, ภาษาแต้จิ๋ว, ภาษากวางตุ้ง, ภาษาไต้หวัน, ภาษาญี่ปุ่น และภาษาทมิฬ นอกจากนี้ให้จุดเด่นเป็นรายการทีวีช้อปปิ้ง Anaza Sdn Bhd ซึ่งเป็นผู้ดำเนินการในขณะนั้นของ THR.fm ซื้อกิจการแชนแนล 9 จาก Medanmas Sdn. Bhd.

อ้างอิง
-------

1. ↑  Channel 9 official website
2. ↑  Channel 9 to start trial broadcast on Friday
3. ↑  Acquisition

แหล่งข้อมูลอื่น
---------------

* ทีวีเซมบิลาน ที่เฟซบุ๊ก
* ทีวีเซมบิลาน ที่อินสตาแกรม
* ทีวีเซมบิลาน ที่เอกซ์ (ชื่อเก่า: ทวิตเตอร์)
* ทีวีเซมบิลาน ที่ยูทูบ
* เว็บไซต์ทางการ
* The Return Of Channel 9 เก็บถาวร 2007-03-01 ที่ เวย์แบ็กแมชชีน
* Channel 9 homepage at Archive.org
**ปฏิบัติการควีน** เป็นปฏิบัติการของอังกฤษ-อเมริกันในช่วงสงครามโลกครั้งที่สองบนแนวรบด้านตะวันตกที่แนวซีคฟรีทของเยอรมัน

ปฏิบัติการครั้งนี้ได้มุ่งเป้าหมายไปที่แม่น้ำ Ruhr ซึ่งเป็นจุดเริ่มต้นสำหรับการผลักดันข้ามแม่น้ำไรน์เข้าสู่เยอรมนีในเวลาต่อมา มันได้ถูกดำเนินการโดยกองทัพสหรัฐที่หนึ่งและเก้า 

การรุกได้เริ่มต้นขึ้น เมื่อวันที่ 16 พฤศจิกายน ค.ศ. 1944 ด้วยหนึ่งในการทิ้งระเบิดทางยุทธศาสตร์อย่างหนักมากของฝ่ายสัมพันธมิตร อย่างไรก็ตาม, การรุกของฝ่ายสัมพันธมิตรได้ล่าช้าอย่างกระทันหัน พบการต่อต้านอย่างหนักของเยอรมัน โดยเฉพาะอย่างยิ่งในป่าเฮือร์ทเกิน ซึ่งแรงผลักดันหลักของการรุกได้บรรลุ ในกลางเดือนธันวาคม ฝ่ายสัมพันธมิตรได้เดินทางมาถึงแม่น้ำรูร์ในที่สุดและพยายามที่จะเข้ายึดเขื่อนที่สำคัญ เมื่อเยอรมันได้เปิดฉากการรุกของพวกเขาเองที่มีชื่อว่า เฝ้าดูไรน์ ยุทธการตอกลิ่มที่ตามมาได้นำไปสู่การยุติทันทีของความพยายามการรุกเข้าสู่เยอรมนีของฝ่ายสัมพันธมิตรจนถึงเดือนกุมภาพันธ์ ปี ค.ศ. 1945

อ้างอิง
-------

1. 1 2  MacDonald (1993), p. 594
2. ↑  Zaloga (2007), pp. 84, 89
3. ↑  MacDonald (1993), pp. 577–578, 593
**ชาตรามือ** เป็นผลิตภัณฑ์ชาไทย ของบริษัท สยาม เอฟ บี โปรดักส์ จำกัด สินค้าภายใต้แบรนด์ชาตรามือมีทั้ง ชาแดง ชาเขียว ชาอูหลง ชากุหลาบ ฯลฯ และยังเปิดร้านจำหน่ายในชื่อร้าน ชาตรามือ

ประวัติ
-------

ต้นตระกูลของดิฐพงศ์ เรืองฤทธิเดช ได้เข้ามาไทยตั้งแต่ปี พ.ศ. 2468 ได้จัดตั้งร้านชาจีนที่ชื่อ *Lim Meng Kee* บริเวณแยกเฉลิมบุรี บนถนนเยาวราช โดยนำผลิตภัณฑ์ชานำเข้าจากประเทศจีน แต่ชาจีนร้อนไม่ได้รับความนิยมเนื่องจากประเทศไทยมีภูมิอากาศร้อน จึงได้นำเข้าชาแดงเพื่อนำมาทำชานม และชาดำไทยที่ใส่น้ำแข็งลงไป ที่รู้จักในชื่อ ชาเย็น จนในปี พ.ศ. 2488 จึงได้เริ่มชายี่ห้อ *ชาตรามือ*  เริ่มปลูกชาเองที่เชียงราย โดยตั้งโรงงานอยู่ที่กรุงเทพ 

ต่อมาดิฐพงศ์ได้สืบทอดกิจการชาตรามือจากพ่อ จัดตั้งบริษัท สยาม เอฟ บี โปรดักส์ จำกัด เมื่อปี 2537 ที่ทำออกมาในรูปแบบของผลิตภัณฑ์ชาบรรจุกระป๋อง และต่อมารุ่นที่ 3 คือ พราวนรินทร์ เรืองฤทธิเดช ในปี พ.ศ. 2561 ออกผลิตภัณฑ์ ชากุหลาบ และซอฟต์เสิร์ฟรสชาติต่าง ๆ อย่างไอศกรีมชาไทย

การตลาด
-------

ชาตรามือมีส่วนแบ่งของตลาดชาไทยถึง 70-80% ของทั้งประเทศ จากข้อมูลปี พ.ศ. 2562 มีสาขา 92 สาขาทั่วประเทศไทย แบ่งเป็น 60 สาขาในกรุงเทพฯ และ 32 สาขาในหัวเมืองใหญ่ ได้แก่ 10 สาขาในภาคเหนือ, 11 สาขาในภาคอีสาน, 7 สาขาในภาคตะวันออก และ 4 สาขาในภาคใต้ โดยทุกสาขาเป็นการลงทุนเองของทางบริษัท และยังมีสาขาในมาเลเซีย 11 สาขา ช่วงกลางปี 2560 เปิดสาขาเกาหลีใต้เป็นสาขาแรก ในปี 2562 เปิดสาขา ย่าน Causeway Bay ที่ฮ่องกง และสาขาในประเทศอื่นอย่าง พม่า, สิงคโปร์, บรูไน, กัมพูชา และประเทศจีน สาขาแรกในสหรัฐ อยู่ที่เมืองลอสแอนเจลิส รัฐแคลิฟอร์เนีย เปิดเมื่อ พ.ศ. 2567

ชาตรามือยังมีลูกค้าอย่าง คาเฟ่ อเมซอน ที่สั่งซื้อครั้งละ 88.5 ตันต่อเดือน ชาตรามือยังส่งออกไปยังประเทศแถบอาเซียน อย่าง สิงคโปร์ อินโดนีเซีย กัมพูชา และจีน บริษัทมีรายได้จากชาปรุงสำเร็จ 40% ชาเขียวปรุงสำเร็จ 40% ผลิตภัณฑ์อื่น 20% สัดส่วนจำหน่ายในประเทศ 60% และส่งออกต่างประเทศ 40%

อ้างอิง
-------

1. ↑  นภษร ศรีวิลาศ (18 กรกฎาคม 2560). "ความหวานมันของแบรนด์ชาตรามือในมือทายาทรุ่นสาม". *เดอะคลาวด์*. สืบค้นเมื่อ 7 พฤศจิกายน 2562. `{{cite news}}`: ตรวจสอบค่าวันที่ใน: `|access-date=` (help)
2. 1 2  "เจาะลึก! แฟรนไชส์ "ชาตรามือ" กลับมาปังข้ามศตวรรษ". *ไทยเอสเอ็มอีเซนเตอร์*. 2 ธันวาคม 2561. สืบค้นเมื่อ 7 พฤศจิกายน 2562. `{{cite news}}`: ตรวจสอบค่าวันที่ใน: `|access-date=` (help)
3. ↑  "Cha Tra Mue แบรนด์ไทยขอโกอินเตอร์ ปักธงฮ่องกง บุกดงร้านชา-กาแฟย่านไข่แดง Causeway Bay ฮ่องกง". *โพซิชันนิงแมก*. 28 เมษายน 2562. สืบค้นเมื่อ 7 พฤศจิกายน 2562. `{{cite news}}`: ตรวจสอบค่าวันที่ใน: `|access-date=` (help)
4. ↑  "ปลุกตำนาน "ชาตรามือ" ปรากฏการณ์ปัง นั่งกลางใจคุณ". *ประชาชาติธุรกิจ*. 13 กรกฎาคม 2560. สืบค้นเมื่อ 7 พฤศจิกายน 2562. `{{cite news}}`: ตรวจสอบค่าวันที่ใน: `|access-date=` (help)
5. ↑  "ไม่ปล่อยให้ต่างชาติแจ้งเกิดฝ่ายเดียว "ชาตรามือ" เอาคืนให้แบรนด์ไทย! เปิดสาขาแรกฮ่องกง ย่าน Causeway Bay". *มาเกตติงอุปส์*. 28 เมษายน 2562. สืบค้นเมื่อ 7 พฤศจิกายน 2562. `{{cite news}}`: ตรวจสอบค่าวันที่ใน: `|access-date=` (help)
6. ↑  "'ชาไทย' สุดปัง ชาตรามือ เปิดสาขาแรกในอเมริกา ราคาอย่างจึ้ง คนรอคิวยาวเหยียด". คมชัดลึก.
นักลงทุนชาวสวิสที่ประจำอยู่ในประเทศไทย

**มาร์ค ฟาเบอร์** (เยอรมัน: *Marc Faber*; 28 กุมภาพันธ์ ค.ศ. 1946 – ) ชื่อเล่น **ดร. ดูม** เป็นนักลงทุนชาวสวิสที่ประจำอยู่ในประเทศไทย เขาเป็นผู้จัดพิมพ์จดหมายข่าว*กลูมบูมแอนด์ดูมรีพอร์ต* และเป็นผู้อำนวยการของมาร์ค ฟาเบอร์ ลิมิเต็ด ซึ่งทำหน้าที่เป็นที่ปรึกษาการลงทุนและผู้จัดการกองทุน นอกจากนี้ ฟาเบอร์ยังทำหน้าที่เป็นกรรมการ, ที่ปรึกษา และผู้ถือหุ้นของกองทุนเพื่อการลงทุนจำนวนหนึ่งที่มุ่งเน้นตลาดเกิดใหม่และตลาดหุ้นชายขอบ ซึ่งรวมถึงเอเอฟซี เอเชีย ฟร้อนเทียร์ ฟันด์ ของเอเชีย ฟร้อนเทียร์ แคปปิตอล ลิมิเต็ด ฟาเบอร์ได้รับเครดิตจากการให้คำปรึกษาลูกค้าของเขาให้ออกจากตลาดหุ้นก่อนที่ตลาดจะตกในเดือนตุลาคม ค.ศ. 1987 และใน ค.ศ. 2005–2006 ได้เขียนบทความอย่างครอบคลุมเกี่ยวกับราคาบ้านที่กำลังจะตกอย่างกะทันหัน ก่อนเกิดวิกฤตการเงินใน ค.ศ. 2007–2008 ครั้นใน ค.ศ. 2017 เขาถูกวิพากษ์วิจารณ์เรื่องข้อคิดเห็นเหยียดเชื้อชาติ

อาชีพ
-----

ฟาเบอร์เกิดที่ซือริช ประเทศสวิตเซอร์แลนด์ และศึกษาในซือริชกับเจนีวา ซึ่งเขาลงแข่งให้แก่สกีทีมชาติสวิส (ทีมบี) เขาศึกษาเศรษฐศาสตร์ที่มหาวิทยาลัยซือริช และได้รับปรัชญาดุษฎีบัณฑิต (ปร.ด.) สาขาเศรษฐศาสตร์เมื่ออายุ 24 ปี โดยสำเร็จการศึกษา*ปริญญาเกียรตินิยมดีมาก* (*magna cum laude*)

ในช่วงคริสต์ทศวรรษ 1970 ฟาเบอร์ทำงานให้แก่บริษัทไวต์เวลด์แอนด์โค. ในนครนิวยอร์ก, ซือริช และฮ่องกง โดยเขาย้ายไปฮ่องกงใน ค.ศ. 1973 เขายังเป็นกรรมการผู้จัดการที่เดรกเซลเบิร์นแฮมแลมเบิร์ตฮ่องกง ตั้งแต่ต้น ค.ศ. 1978 จนกระทั่งบริษัทล่มสลายใน ค.ศ. 1990 ซึ่งใน ค.ศ. 1990 เขาได้ก่อตั้งธุรกิจของตัวเองชื่อมาร์ค ฟาเบอร์ ลิมิเต็ด ปัจจุบัน ฟาเบอร์อาศัยอยู่ที่เทศบาลนครเชียงใหม่ แม้ว่าเขาจะมีสำนักงานเล็ก ๆ ในฮ่องกงก็ตาม

อ้างอิง
-------

1. 1 2 3  "Faber, Marc" in *Who's Who of the Asian Pacific Rim, Volume 6*, pg. 105. Published by Barons Who's Who, 1998.
2. ↑  "'Dr. Doom', Marc Faber, removed from more boards after comments on race". 20 October 2017 – โดยทาง www.reuters.com.
3. ↑  ""A Major Stock Market Correction Is Coming: Dr. Doom Marc Faber"".
4. ↑  Tiku, Nitasha. "Marc 'Dr. Doom' Faber Doesn't Think $1,500 an Ounce Means There's a Gold Bubble". *Intelligencer*.
5. ↑   เก็บถาวร ตุลาคม 3, 2012 ที่ เวย์แบ็กแมชชีน
6. ↑  Jessica Pressler and Bess Levin. (2008-10-31). "The Fearmongers of Finance". สืบค้นเมื่อ 2009-12-15.
7. ↑  "Asia Frontier Capital Ltd. is a fund management company managing equities in Asian frontier countries: Bangladesh, Cambodia, Iraq, Laos, Mongolia, Myanmar, Pakistan, Papua New Guinea, Sri Lanka, Vietnam - Shareholders". Asiafrontiercapital.com. สืบค้นเมื่อ 2015-03-06.
8. ↑  "Biography | Gloom Boom Doom by Marc Faber". *www.gloomboomdoom.com*.
9. ↑   เก็บถาวร ตุลาคม 26, 2007 ที่ เวย์แบ็กแมชชีน
10. ↑  Sterngold, James. (1990-10-08). "Hong Kong Empire's 'Junk' Tactic". *The New York Times*. สืบค้นเมื่อ 2009-12-15.
11. ↑   เก็บถาวร กันยายน 25, 2009 ที่ เวย์แบ็กแมชชีน
ธนบัตรรูปียะฮ์
**รูปียะฮ์** (อินโดนีเซีย: *rupiah*) เป็นหน่วยเงินของประเทศอินโดนีเซีย (รหัสหน่วยเงิน: **IDR**)

ชื่อมาจากหน่วยเงินของอินเดีย รูปี อินโดนีเซียได้ใช้เงินกิลเดอร์ดัตช์ระหว่าง พ.ศ. 2153 ถึง พ.ศ. 2360 ซึ่งมีการออกเงินกิลเดอร์อินเดียตะวันออก เงินรูปียะฮ์ออกใช้เป็นครั้งแรกระหว่างการยึดครองของญี่ปุ่นสมัยสงครามโลกครั้งที่ 2 และหลังจากสงครามสิ้นสุดลง ธนาคารชวาได้ออก *รูปียะฮ์ชวา* มาแทนที่ชั่วคราว กิลเดอร์นีกา (NICA gulden) ของประเทศเนเธอร์แลนด์ และหน่วยเงินต่าง ๆ ที่เกี่ยวข้องกับกองกำลังโจรก็ใช้กันทั่วหมู่เกาะด้วยเช่นกัน

4 ปีหลังจากประกาศเอกราช ได้มีการนำรูปียะฮ์อินโดนีเซียออกมาใช้ในวันที่ 2 พฤศจิกายน พ.ศ. 2492 เป็นหน่วยเงินประจำชาติสกุลใหม่ หมู่เกาะรีเยาและเกาะนิวกินีในส่วนของประเทศอินโดนีเซีย (*อีเรียนบารัต*) ก็มีการออกรูปียะฮ์ของตัวเองเช่นกัน แต่ต่อมาได้รวมเข้ากับรูปียะฮ์ของชาติเมื่อ พ.ศ. 2507 และ พ.ศ. 2514 ตามลำดับ หลังจากที่มีการลดค่าจากภาวะเงินเฟ้ออย่างรุนแรง ในวันที่ 13 ธันวาคม พ.ศ. 2508 ได้มีการออกรูปียะฮ์ใหม่ (New Rupiah) โดยมีอัตราแลกเปลี่ยน 1000 รูปียะฮ์เก่า เป็น 1 รูปียะฮ์ใหม่

วิกฤตเศรษฐกิจในเอเชียเมื่อ พ.ศ. 2540 ทำให้เกิดการลดค่ารูปียะฮ์ถึงร้อยละ 35 ในช่วงเวลาเพียงข้ามคืน และนำไปสู่การโค่นล้มซูฮาร์โต

เงินรูปียะฮ์สามารถแลกได้อย่างอิสระ แต่มีอัตราแลกเปลี่ยนมีค่าปรับเพิ่มเติม เนื่องจากภาวะเงินเฟ้อสูงอย่างต่อเนื่อง ในเดือนตุลาคม พ.ศ. 2564, 1 ดอลลาร์สหรัฐ เท่ากับประมาณ 14,255.39 รูปียะฮ์ และ 1 หยวนจีน เท่ากับประมาณ 2,237.51 รูปียะฮ์ และ 1 ยูโร เท่ากับประมาณ 16,098.48 รูปียะฮ์ และ 1 บาทไทย เท่ากับประมาณ 422.35 รูปียะฮ์

แหล่งข้อมูลอื่น
---------------

* อัตราแลกเปลี่ยนล่าสุด เก็บถาวร 2004-10-15 ที่ เวย์แบ็กแมชชีน


วิกิมีเดียคอมมอนส์มีสื่อที่เกี่ยวข้องกับ **รูปียะฮ์**

| * ด
* ค
* ก
สกุลเงินตราในทวีปเอเชีย |
| --- |
| เอเชียเหนือและกลาง | 
* เท็งเกคาซัคสถาน
* ซอมคีร์กีซสถาน
* โซโมนีทาจิกิสถาน
* มานัตเติร์กเมนิสถาน
* ซอมอุซเบกิสถาน
* รูเบิลรัสเซีย

 |
| เอเชียตะวันออก | 
* หยวนจีน
* *ดอลลาร์ฮ่องกง*
* *ปาตากามาเก๊า*
* เยนญี่ปุ่น
* วอนเกาหลีเหนือ
* วอนเกาหลีใต้
* ทูกรีกมองโกเลีย
* ดอลลาร์ไต้หวันใหม่

 |
| เอเชียใต้ | 
* ฏากาบังกลาเทศ
* งุลตรัมภูฏาน
* รูปีอินเดีย
* รูฟียาห์มัลดีฟส์
* รูปีเนปาล
* รูปีปากีสถาน
* รูปีศรีลังกา
* ดอลลาร์สหรัฐ
	+ *บริติชอินเดียนโอเชียนเทร์ริทอรี*

 |
| เอเชียตะวันออกเฉียงใต้ | 
* ดอลลาร์บรูไน
* จัตพม่า
* เรียลกัมพูชา
* เซ็งตาวูติมอร์-เลสเต
* รูปียะฮ์อินโดนีเซีย
* กีบลาว
* ริงกิตมาเลเซีย
* เปโซฟิลิปปินส์
* ดอลลาร์สิงคโปร์
* บาทไทย
* ดอลลาร์สหรัฐ
	+ ติมอร์-เลสเต
* ด่งเวียดนาม

 |
| เอเชียตะวันตก | 
* อัปซาร์อับฮาเซีย
	+ *ไม่เป็นที่ยอมรับ*
* อัฟกานีอัฟกานิสถาน
* ดรัมอาร์มีเนีย
* มานัตอาเซอร์ไบจาน
* ดีนาร์บาห์เรน
* ปอนด์อียิปต์
	+ *ฉนวนกาซา*
* ยูโร
	+ ไซปรัส
* ลารีจอร์เจีย
* เรียลอิหร่าน
* ดีนาร์อิรัก
* เชเกลอิสราเอลใหม่
* ดีนาร์จอร์แดน
* ดีนาร์คูเวต
* ปอนด์เลบานอน
* ดรัมนากอร์โน-คาราบัค
	+ *ไม่เป็นที่ยอมรับ*
* เรียลโอมาน
* รูเบิลรัสเซีย
	+ อับฮาเซีย
	+ เซาท์ออสซีเชีย
* ริยาลกาตาร์
* ริยาลซาอุดีอาระเบีย
* ปอนด์ซีเรีย
* ลีราใหม่ตุรกี
* เดอร์แฮมสหรัฐอาหรับเอมิเรตส์
* เรียลเยเมน

 |
| สกุลเงินในอดีต | 
* วอนเกาหลี
* เยนเกาหลี
* เยนไต้หวัน
* ลีราออตโตมัน
* รูเบิลโซเวียต
* ด่งเวียดนามเหนือ
* ด่งเวียดนามใต้
* ปอนด์อิสราเอล

 |
| 
สกุลเงิน
ทวีปยุโรป
ทวีปอเมริกา
ทวีปแอฟริกา
เขตโอเชียเนีย
 |
**สุทธิชัย วีรกุลสุนทร** หรือ **เฮียล้าน** (เกิด 21 พฤศจิกายน พ.ศ. 2499) เป็นสมาชิกสภากรุงเทพมหานคร 6 สมัย จากเขตจอมทอง และอดีตประธานสภากรุงเทพมหานครคนที่ 18

ประวัติ
-------

สุทธิชัยเกิดวันที่ 21 พฤศจิกายน พ.ศ. 2499 เป็นชาวไทยเชื้อสายจีน อาศัยอยู่ในพื้นที่จอมทอง ต่อมาได้สมรสกับนางนันทพร วีรกุลสุนทร อดีตสมาชิกสภาผู้แทนราษฎรกรุงเทพมหานคร 2 สมัย และมีบุตร 3 คน คือ ศรัณยสัณฑ์ วีรกุลสุนทร อดีตผู้สมัครรับเลือกตั้งสมาชิกสภาผู้แทนราษฎร ในการเลือกตั้งสมาชิกสภาผู้แทนราษฎร พ.ศ. 2566, พิมพ์เพ็ญ วีรกุลสุนทร และพิรกร วีรกุลสุนทร อดีตสมาชิกสภากรุงเทพมหานคร 2 สมัย

การศึกษา
--------

สุทธิชัยสำเร็จการศึกษาระดับปริญญาตรี ศิลปศาสตรบัณฑิต มหาวิทยาลัยราชภัฏสวนสุนันทา และปริญญาโท ศิลปศาสตรบัณฑิต มหาวิทยาลัยรามคำแหง

บทบาทการเมือง
-------------

สุทธิชัยได้รับเลือกตั้งเป็นสมาชิกสภากรุงเทพมหานครครั้งแรกใน พ.ศ. 2537 สังกัดพรรคประชากรไทย จากเขตจอมทอง และได้รับเลือกตั้งอีกครั้งในปี พ.ศ. 2541, พ.ศ. 2545 สังกัดพรรคไทยรักไทย ต่อมาในการเลือกตั้งปี พ.ศ. 2549 เขาย้ายไปพรรคประชาธิปัตย์และลงสมัครรับเลือกตั้งพร้อมกันกับพิรกร วีรกุลสุนทร บุตรชาย และได้รับเลือกทั้งคู่ ต่อมาในการเลือกตั้งสมาชิกสภากรุงเทพมหานคร พ.ศ. 2553 เขาและบุตรชายยังได้รับเลือกต่อเนื่อง และยังได้รับเลือกให้เป็นประธานสภากรุงเทพมหานครอีกด้วย

จากนั้นในปี พ.ศ. 2563 นายสุทธิชัยได้ย้ายไปสังกัดพรรคก้าวไกลในระยะสั้น ๆ รวมถึงเขาได้ออกมาวิพากษ์วิจารณ์พรรคประชาธิปัตย์อดีตสังกัดเก่าว่าไม่ให้ความสำคัญกับสมาชิกพรรค การเลือกตั้งสมาชิกสภากรุงเทพมหานคร พ.ศ. 2565 เขาได้สังกัดพรรคเพื่อไทยลงเลือกตั้งและได้รับเลือกตั้งเป็นสมัยที่ 6 เขายังได้รับการแต่งตั้งให้ดำรงตำแหน่งประธานคณะกรรมการวิสามัญพิจารณาร่างข้อบัญญัติกรุงเทพมหานคร ในสภากรุงเทพมหานครชุดปัจจุบัน

บทบาททางธุรกิจ
--------------

สุทธิชัยและนันทพรเคยประกอบธุรกิจโรงงานเม็ดพลาสติกและรีไซเคิลพลาสติก ก่อนจะเปลี่ยนแนวธุรกิจจากพลาสติกมาทำอสังหาริมทรัพย์ ก่อนจะเข้ามาทำงานการเมืองในภายหลังเนื่องจากเวลาเขาติดต่องานกับหน่วยงานต่าง ๆ มักจะถูกเอาเปรียบเสมอจึงอยากที่จะช่วยคนที่ไม่ได้รับความเป็นธรรม

อ้างอิง
-------

1. ↑  ""ก้าวไกล"ดูดอดีตส.ก.5 สมัยปชป.ลงเลือกตั้งท้องถิ่นพ้อพรรคเก่าเมิน". *posttoday*. 2020-07-12.
2. ↑  "สุทธิชัย วีรกุลสุนทร". *พรรคเพื่อไทย* (ภาษาอังกฤษแบบอเมริกัน).
3. ↑  "สมาชิกสภากรุงเทพมหานคร ชุดที่ ๗ (๖ มีนาคม ๒๕๓๗ - ๕ มีนาคม ๒๕๔๑)". *BMC*.
4. ↑  "สมาชิกสภากรุงเทพมหานคร ชุดที่ ๑๐ (๒๓ กรกฎาคม ๒๕๔๙ - ๒๒ กรกฎาคม ๒๕๕๓)". *BMC*.
5. ↑  "สมาชิกสภากรุงเทพมหานคร ชุดที่ ๑๑ (๒๙ สิงหาคม ๒๕๕๓ - ๒๘ สิงหาคม ๒๕๕๗)". *BMC*.
6. ↑  ประกาศกระทรวงมหาดไทย เรื่อง ประกาศชื่อประธานสภากรุงเทพมหานคร และรองประธานสภากรุงเทพมหานคร
7. ↑  "ซบก้าวไกล "สุทธิชัย วีรกุลสุนทร" ทิ้ง "ประชาธิปัตย์" บอกไม่เคยอยู่ในสายตา". *สยามรัฐ*. 2020-07-12.
8. ↑
9. ↑  "สภา กทม. เห็นชอบร่างข้อบัญญัติงบรายจ่ายเพิ่มเติม ปีงบ 66 เพื่อช่วยเหลือฟื้นฟูจากกรณีโควิดและน้ำท่วม". *THE STANDARD*. 2023-04-06.
10. ↑  "ศรัณยสัณฑ์ วีรกุลสุนทร ว่าที่ผู้สมัคร ส.ส.เขตจอมทอง พร". *OPT News* (ภาษาอังกฤษ).
**หลวงพงษ์พิบูลย์ (เจ้าพรหม วงศ์พระถาง)** มีนามเดิมว่า เจ้าน้อยพรหม วงศ์พระถาง อดีตกรมการพิเศษจังหวัดแพร่ เป็นบุตรชายในพ่อเจ้าวงศ์ กับแม่เจ้าฟองจันทร์ วงศ์พระถาง สืบเชื้อสายมาจากเจ้าพระถางนครแพร่ และเจ้าผู้ครองนครแพร่

ประวัติ
-------

หลวงพงษ์พิบูลย์ (เจ้าพรหม วงศ์พระถาง) มีนามเดิมว่า เจ้าน้อยพรหม เกิดเมื่อปี พ.ศ. 2413 เป็นบุตรชายของพ่อเจ้าวงศ์ กับแม่เจ้าฟองจันทร์ วงศ์พระถาง สืบเชื้อสายมาจากเจ้าพระถางนครแพร่ ตำแหน่งปกครองในเค้าสนามหลวงเมืองนครแพร่ มีเจ้าพี่น้องร่วมเจ้าบิดามารดา 6 คน คือ

1. เจ้าน้อยสวน วงศ์พระถาง สมรสกับเจ้าฟองแก้ว วงศ์พระถาง
2. เจ้าคำเม็ด แก่นหอม (วงศ์พระถาง) สมรสกับ เจ้าหนานตั๋น แก่นหอม (ราชโอรสในเจ้าพิริยเทพวงษ์)
3. เจ้ากาบแก้ว ขัติยวรา (วงศ์พระถาง) สมรสกับเจ้าน้อยโข้ ขัติยะวรา
4. หลวงพงษ์พิบูลย์ (เจ้าน้อยพรหม วงศ์พระถาง)
5. เจ้าน้อยเสาร์ วงศ์พระถาง สมรสกับเจ้าพลอยแก้ว ใยญาณ (ธิดาพ่อเจ้าจันทร์ ใยญาณ)
6. เจ้าคำปิ๋ว ทิพย์วิชัย (วงศ์พระถาง) สมรสกับเจ้าหนานพัฒน์ ทิพย์วิชัย

ท่านได้ดำรงตำแหน่งเป็นกรมการพิเศษจังหวัดแพร่ เล่ากันว่าท่านเป็นผู้มีความละเอียดถี่ถ้วน มีความมัธยัสถ์ ขยันและเก่งในการทำธุรกิจ ซึ่งก็ทำให้ครอบครัวท่านร่ำรวย และมีชื่อเสียงในสมัยนั้น

หลวงพงษ์พิบูลย์ (เจ้าน้อยพรหม วงศ์พระถาง) ถึงแก่อนิจกรรม เมื่อปี พ.ศ. 2479 สิริอายุ 66 ปี

### ชีวิตครอบครัว

หลวงพงษ์พิบูลย์ สมรสครั้งแรกกับเจ้าแสงมอน รัตนวงศ์ (ธิดาเจ้าน้อยเสาร์ กับเจ้าเขียว รัตนวงศ์) ไม่มีบุตรด้วยกัน และสมรสครั้งที่ 2 กับเจ้าสุนันตา วงศ์บุรี (ธิดาในเจ้าบุรีรัตน์ (น้อยหนู มหายศปัญญา) กับเจ้าคำ มหายศปัญญา และเป็นธิดาบุญธรรมในแม่เจ้าบัวถา มหายศปัญญา ชายาองค์แรกในเจ้าพิริยเทพวงษ์ เจ้าผู้ครองนครแพร่องค์สุดท้าย) แต่ไม่มีบุตรด้วยกัน จึงได้รับหลาน 3 คน มาเป็นบุตรบุญธรรม คือ เจ้าไข่มุกต์ ประชาศรัยสรเดช เจ้าทองด้วง วงศ์บุรี (บุตรธิดาเจ้าคำมูล ทิพย์วิชัย กับเจ้าไข่แก้ว มหายศปัญญา) และนายประจวบ วงศ์บุรี (บุตรชายเจ้าน้อยไฝ ทิพย์วิชัย กับนาง(เจ้า)ศรีพูน หัวเมืองแก้ว)

การทำงาน
--------

หลวงพงษ์พิบูลย์ (เจ้าพรหม วงศ์พระถาง) นอกจากรับราชการแล้ว ท่านยังมีอาชีพในการทำป่าไม้สัมประทานในเขตเมืองนครแพร่ โดยสืบทอดจากเจ้าบุรีรัตน์ (น้อยหนู มหายศปัญญา) ผู้เป็นพ่อตา

### กิจสาธารณะ

หลวงพงษ์พิบูลย์ (เจ้าพรหม วงศ์พระถาง) และภรรยาของท่าน คือ เจ้าสุนันตา วงศ์บุรี ได้เป็นผู้นำในการก่อสร้างวิหารใหม่วัดพงษ์สุนันท์ ซึ่งวิหารหลังเดิมได้พังทลายลงเพราะเกิดน้ำท่วมในปี พ.ศ. 2472 และทำสังฆกรรมไม่ได้หลายปี ต่อมาพระมหาโกศล อคฺควีโร ได้เปลี่ยนชื่อวัดเป็น วัดพงษ์สุนันท์ เพื่อให้เกียรติแก่ท่านและภรรยาที่เป็นผู้บูรณปฏิสังขรณ์ ปัจจุบันได้รับการบูรณปฏิสังขรณ์ จากเจ้าไข่มุกต์ และเจ้าทองด้วง วงศ์บุรี ซึ่งเป็นบุตรบุญธรรมของหลวงพงษ์พิบูลย์ได้ร่วมกับคณะศรัทธาทั่วไปอุปถัมภ์วัดนี้ตลอดมาถึงปัจจุบัน

ราชตระกูล
---------

อ้างอิง
-------

1. ↑  คุ้มวงศ์บุรี .ประวัติหลวงพงษ์พิบูลย์
2. ↑  หมู่บ้าน วังฟ่อน ดอตคอม .วัดพงษ์สุนัน
**พลวัฒน์ วังฆะฮาด** นักฟุตบอลชาวไทย โดยเริ่มเป็นที่รู้จักจากฟอร์มการเล่นที่โดดเด่นเมื่อครั้งเล่นให้สโมสรโอสถสภา เอ็ม-150

ประวัติ
-------

พลวัฒน์ วังฆะฮาด เกิดเมื่อวันที่ 27 กรกฎาคม 2530 ที่จังหวัดยโสธร เริ่มเข้ารับการศึกษาในชั้นประถมที่โรงเรียนคำเขื่อนแก้วชินูปถัมป์ และหัดเล่นฟุตบอลตอนอยู่ ป.2 จนเมื่อจบชั้น ป.6 จึงเข้ามาศึกษาต่อในระดับมัธยมที่กรุงเทพ โดยเรียนที่โรงเรียนประเทืองทิพย์วิทยา ก่อนจะย้ายมาเรียนชั้น ม.3 ที่โรงเรียนเทพศิรินทร์ร่มเกล้า และหลังจากจบชั้นมัธยมต้น พลวัฒน์ วังฆะฮาดก็ได้เข้าเรียนที่โรงเรียนพาณิชยการราชดำเนิน สาขาการตลาด พร้อมกับเล่นฟุตบอลให้สถาบันไปด้วย โดยลงเล่นในรายการฟุตบอลนักเรียน รุ่นอายุ 16 ปี ประเภท ก. และรุ่นอายุ 18 ปี ประเภท ก.

ในการแข่งขันฟุตบอลนักเรียนรุ่นอายุ 18 ปี ประเภท ก. นั้นเขาได้รับความสนใจอย่างมากเนื่องจากสามารถคว้าถึง 2 รางวัลคือกองหลังยอดเยี่ยมและนักเตะยอดเยี่ยมประจำทัวร์นาเมนต์ พร้อมกับทำเงินกว่า 30,000 บาท จาก 2 รางวัลดังกล่าว

พลวัฒน์ วังฆะฮาด ศึกษาระดับปริญญาตรีที่มหาวิทยาลัยธุรกิจบัณฑิตย์

การเล่นฟุตบอล
-------------

### โอสถสภา เอ็ม-150

หลังจบทัวร์นาเมนต์ฟุตบอลนักเรียน สาธิต อินทรทูตซึ่งเป็นเจ้าหน้าที่ของทีมโอสถสภา ได้ชักชวนให้มาทดสอบฝีเท้าเพื่อเข้าร่วมทีม โดยเขาลงซ้อมกับทีมอยู่2วันในตำแหน่งแบ็คขวา และในที่สุดก็ได้เข้าร่วมทีมโอสถสภาและได้ลงเล่นให้ทีมเป็นครั้งแรกในครึ่งฤดูกาลหลังของไทยแลนด์พรีเมียร์ลีก 2549 โดยเป็นตัวสำรองและทีมจบฤดูกาลด้วยตำแหน่งรองแชมป์ และได้สิทธิเล่นเอเอฟซีคัพในฤดูกาลหน้า

ในไทยแลนด์พรีเมียร์ลีก 2550 พลวัฒน์ วังฆะฮาด สามารถยึดตำแหน่งตัวจริงได้สำเร็จตั้งแต่ต้นฤดูกาล และโชว์ฟอร์มดีอย่างต่อเนื่อง โดยยิงประตูในลีกได้2ประตูจากตำแหน่งกองหลัง แม้ในรายการเอเอฟซีคัพทีมจะตกรอบแรก แต่ก็ยังจบฤดูกาลด้วยอันดับ9ในลีก นอกจากนี้พลวัฒน์ยังได้เล่นให้ทีมชาติไทยชุด คัดเลือกโอลิมปิก 2008ด้วย โดยก่อนหน้านี้เขาเคยเล่นให้ทีมชาติชุดอายุไม่เกิน20ปี ในรายการชิงแชมป์เอเซียที่ประเทศอินเดียมาแล้ว และในไทยแลนด์พรีเมียร์ลีก 2551ต้นสังกัดของเขาจบฤดูกาลในอันดับที่ 4

### บางกอกกล๊าส

ฤดูกาล 2552 พลวัฒน์ วังฆะฮาดย้ายมาร่วมทีมบางกอกกล๊าส ในไทยพรีเมียร์ลีก โดยสวมเสื้อหมายเลข 2 และได้ลงสนามในไทยลีกให้ต้นสังกัดใหม่นัดแรกวันที่ 7 มีนาคม 2552 ในเกมส์เปิดบ้านเสมอกับสโมสรทีโอที 1-1 ที่สนามลีโอสเตเดี้ยม โดยช่วงหลังของฤดูกาลต้องตกเป็นตัวสำรองของทนงศักดิ์ ประจักกะตา อยู่บ่อยครั้ง และสโมสรจบฤดูกาลด้วยอันดับ 3

พลวัฒน์มีชื่อติดทีมชาติไทยชุดซีเกมส์ครั้งที่ 25 ที่ประเทศลาว แต่ไม่ประสบความสำเร็จเมื่อทีมชาติไทยชุดดังกล่าวตกรอบแรก และเจ้าตัวตัดสินใจย้ายออกจากทีมเมื่อจบฤดูกาล

### ทีโอที แคท

ฤดูกาล 2553 พลวัฒน์ย้ายมาร่วมทีมทีโอที แคท เอฟซี ด้วยค่าตัว 200,000 บาท และสวมเสื้อหมายเลข 24 โดยลงสนามในลีกให้ทีโอที แคทนัดแรกวันที่ 27 มีนาคม 2553 ในเกมที่บุกไปชนะทีทีเอ็ม พิจิตร 0-1 ที่สนามกีฬากลางจังหวัดพิจิตร โดยพลวัฒน์ เป็นคนยิงประตูชัยในนาทีที่ 89

### เมืองทองยูไนเต็ด

เลกสองของฤดูกาล 2554 พลวัฒน์ย้ายมาร่วมทีมกับเมืองทองฯ พร้อมกับร็อบบี้ ฟาล์วเลอร์ ที่ย้ายมาจากลีกออสเตรเลีย

อ้างอิง
-------

* Player profile on footballdatabase.eu
**พระสุริยะจางวาง (มหาอินทร์ สารศิริวงศ์)** หรือ เจ้าน้อยมหาอินทร์ พระสุริยะจางวางแห่งนครแพร่ ราชโอรสในพระยาพิมพิสารราชา เจ้าผู้ครองนครแพร่ องค์ที่ 21 และเป็นต้นสกุล *สารศิริวงศ์*

พระประวัติ
----------

พระสุริยะจางวาง (มหาอินทร์ สารศิริวงศ์) หรือ เจ้าน้อยมหาอินทร์ สารศิริวงศ์ เป็นราชโอรสในพระยาพิมพิสารราชา เจ้าผู้ครองนครแพร่ องค์ที่ 21 กับแม่เจ้าคำใย้เทวี และมีศักดิ์เป็นอนุชาต่างเจ้ามารดากับเจ้าพิริยเทพวงษ์ เจ้าผู้ครองนครแพร่ องค์ที่ 22 เจ้าน้อยมหาอินทร์ ดำรงตำแหน่งเป็น *พระสุริยะจางวาง* พระสุริยะจางวางนครแพร่ ในรัชสมัยเจ้าพิริยเทพวงษ์ เป็นเจ้าผู้ครองนครแพร่

พระสุริยะจางวาง (มหาอินทร์ สารศิริวงศ์) ถึงแก่อนิจกรรม ในปี พ.ศ.2467 ได้รับพระราชทานเงินจำนวน 1,000 สตางค์ ผ้าขาว 2 พับ ช่วยในงานพระราชทานเพลิงศพ

โอรส ธิดา
---------

เจ้าสุริยะจางวาง สมรส 4 ครั้ง มีโอรส ธิดา กับชายา และหม่อม ดังนี้

* **เจ้าสุชาดา สารศิริวงศ์** (ไม่มีบุตรธิดา)
* **หม่อมฟองแก้ว สารศิริวงศ์**

เจ้าบุญนำ วังซ้าย (สารศิริวงศ์) สมรสกับเจ้าน้อยคำมูล วังซ้าย (บุตรเจ้าหนานมหาพรหม วังซ้าย กับเจ้าเฮือนแก้ว บุตรรัตน์) มีบุตร-ธิดา 8 คน
เจ้าบังอร วังซ้าย สมรสกับนายดิลก สุทธปักษิณ
เจ้ามอนแก้ว วังซ้าย สมรสกับนายนิคม พุ่มนิคม
เจ้าฟองคำ วังซ้าย สมรสกับนายเสรี สุทธิภักติ
เจ้าวิทยา วังซ้าย สมรสกับนางอำปอน
เจ้าเดชา วังซ้าย สมรสกับนางอุไร
เจ้าณรงค์ วังซ้าย สมรสกับนางสมนา
เจ้าสุดจิตร วังซ้าย สมรสกับนางปราณี
เจ้าศานิตย์ วังซ้าย สมรสกับนางบังอร
* **หม่อมเป็ง สารศิริวงศ์**

เจ้าน้อยคำ สารศิริวงศ์
* **หม่อมแก้ว สารศิริวงศ์**

เจ้าน้อยเป็ด สารศิริวงศ์ สมรสกับเจ้าแก้วคำ สารศิริวงศ์ มีบุตร-ธิดา 2 คน
เจ้าหนานจันทร์ สารศิริวงศ์ สมรสกับเจ้ากาบคำ (ธิดาเจ้าคำลือ กับเจ้าพิมพา)
เจ้าคำหล้า สารศิริวงศ์ สมรสกับพญาไชยวงศ์ (บุตรท้าวขันคำ)

ราชตระกูล
---------

อ้างอิง
-------

1. ↑  ประวัติเจ้าหลวงพิมพิสาร (พิมสาร หรือขาเค) .หมู่บ้าน วัง ฟ่อน .สืบค้น 13 ตุลาคม 2559

| ก่อนหน้า |  | พระสุริยะจางวาง (มหาอินทร์ สารศิริวงศ์) |  | ถัดไป |
| --- | --- | --- | --- | --- |
| **พระสุริยะจางวาง (น้อยคันธรส)** |  | **พระสุริยะจางวางแห่งนครแพร่** (? - พ.ศ. 2467) |  | **รัฐบาลสยามยกเลิกตำแหน่ง** |
**สังวาลย์ วงศ์วรรณ** เป็นอดีตสมาชิกสภาผู้แทนราษฎรจังหวัดลำพูน 1 สมัย สังกัดพรรครวมไทย เป็นกรรมการบริหารพรรคสามัคคีธรรม และเป็นน้องชายต่างมารดาของ ณรงค์ วงศ์วรรณ หัวหน้าพรรคสามัคคีธรรม

ประวัติ
-------

สังวาลย์ วงศ์วรรณ เป็นบุตรชายของนายแสน หรือพ่อเจ้าแสน วงศ์วรรณ (เปลี่ยนนามสกุลจาก: ผาทอง) (สืบเชื้อสายมาจากแสนเสมอใจ กับแม่เจ้าพิมพาพระญาติเจ้าหลวงเทพวงศ์ เจ้าผู้ครองนครแพร่องค์ที่ 2 แห่งราชวงศ์แสนซ้าย )ผู้ก่อตั้งบริษัทเทพวงศ์ และนางพลอย หรือแม่เลี้ยงพลอย วงศ์วรรณ มีพี่น้องต่างมารดาอีก 2 คน ได้แก่นายณรงค์ หรือพ่อเลี้ยงณรงค์ วงศ์วรรณ อดีตสมาชิกสภาผู้แทนราษฎรจังหวัดแพร่ และนางถนอมศรี วงศ์วรรณ 

สังวาลย์ วงศ์วรรณ สมรสกับนางนันทา วงศ์วรรณ มีบุตร-ธิดา 3 คน คือ

* นายโชติโรจน์ วงศ์วรรณ
* นางประภาศิริ อนันต์โทไทย
* นายวรพล วงศ์วรรณ

การทำงาน
--------

สังวาลย์ วงศ์วรรณ เคยรับราชการในสังกัดกรมทางหลวง เคยดำรงตำแหน่งผู้อำนวยการศูนย์สร้างทางสงขลา เมื่อปี พ.ศ. 2507 ต่อมาเข้ามาทำงานในฝ่ายการเมืองโดยเป็นกรรมการในคณะกรรมการนโยบายและแผนพัฒนาการเกษตรและสหกรณ์ ในรัฐบาลของพลเอก เกรียงศักดิ์ ชมะนันทน์ ได้ลงสมัครรับเลือกตั้งสมาชิกสภาผู้แทนราษฎรจังหวัดลำพูน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรครวมไทย ที่นำโดย ณรงค์ วงศ์วรรณ อดีตรองหัวหน้าพรรคชาติไทย ในฐานะหัวหน้าพรรค และ ปิยะณัฐ วัชราภรณ์ เป็นเลขาธิการพรรค

ต่อมาย้ายมาสังกัดพรรคสามัคคีธรรม ซึ่งจัดตั้งขึ้นตาม รัฐธรรมนูญแห่งราชอาณาจักรไทย พุทธศักราช 2534 เป็นลำดับที่ 30/2535 เมื่อวันที่ 3 มกราคม พ.ศ. 2535 และเขาได้รับตำแหน่งกรรมการบริหารพรรค

สังวาลย์ วงศ์วรรณ ทำธุรกิจโรงงานบ่มใบยาสูบ ในจังหวัดลำพูน ดูแลกิจการบริษัท เทพวงศ์ จำกัด ซึ่งเป็นธุรกิจของครอบครัวเป็นผู้ส่งออกใบยาสูบที่ใหญ่ที่สุดของประเทศไทย และยังมีธุรกิจปลูกส้มที่อำเภอแม่อาย จังหวัดเชียงใหม่อีกด้วย

เครื่องราชอิสริยาภรณ์
---------------------

* พ.ศ. 2533 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
* พ.ศ. 2531 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)

อ้างอิง
-------

1. ↑  จาก "วงศ์วรรณ" สู่ "มินนะมาเมะ"
2. ↑  รายนามผู้อำนวยการศูนย์สร้างทางสงขลา
3. ↑  ประกาศสำนักนายกรัฐมนตรี เรื่อง ตั้งกรรมการอื่นในคณะกรรมการนโยบายและแผนพัฒนาการเกษตรและสหกรณ์
4. ↑  "ประกาศกระทรวงมหาดไทย เรื่อง การจดทะเบียนพรรคการเมือง (พรรคสามัคคีธรรม)" (PDF). *ราชกิจจานุเบกษา*.
5. ↑
6. ↑  เปิดประวัติ "ณรงค์ วงศ์วรรณ" เจ้าของตำนาน (ว่าที่) นายกฯของไทย
7. ↑  บริษัท ไทย แอกโกร แพลนเทค จำกัด
8. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-11-04 ที่ เวย์แบ็กแมชชีน, เล่ม ๑๐๗ ตอนที่ ๒๔๐ ง ฉบับพิเศษ หน้า ๔, ๔ ธันวาคม ๒๕๓๓
9. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-11-04 ที่ เวย์แบ็กแมชชีน, เล่ม ๑๐๕ ตอนที่ ๒๐๒ ง ฉบับพิเศษ หน้า ๕, ๓ ธันวาคม ๒๕๓๑
**มงคล นามนวด** หรือ **นพธรรศนน นามนวด** (ชื่อเล่น: มง; 16 กันยายน พ.ศ. 2528 – ) เป็นนักฟุตบอลชาวไทย เล่นในตำแหน่งแบ็กซ้าย

ประวัติ
-------

มงคล เดิมเป็นอดีตนักเตะจากสโมสรอินทรี เพื่อนตำรวจ และการท่าเรือไทย เอฟซี จนกระทั่งมาร่วมทีมเอสซีจี เมืองทอง ยูไนเต็ด เมื่อต้นฤดูกาล 2012 และในปี 2014 มงคล ได้ย้ายไปเล่นให้กับราชบุรีมิตรผล เอฟซี จนกระทั่งปี 2015 จึงได้ย้ายลงไปเล่นในดิวิชั่น 1 ให้กับทีม ปตท.ระยอง หลังจากนั้นในปี 2016 ทีมขอนแก่นยูไนเต็ด น้องใหม่ของ ดิวิชัน 1 จากภาคอีสานก็ได้ดึงตัว มงคล ไปเล่นให้กับทีมบ้านเกิดเป็นระยะเวลา 1 ปีเต็ม จนกระทั่งทีมขอนแก่นยูไนเต็ด โดนสมาคมสั่งไม่ให้เข้าร่วมการแข่งขัน และในปี 2017 มงคล สามารถกลับขึ้นมาเล่นในไทยพรีเมียร์ลีกได้อีกครั้ง โดยอยู่ในต้นสังกัดของทีมบางกอกกล๊าสเอฟซี สวมเสื้อหมายเลข 18 

และคุณ ศศิศ สิงห์โตทอง ได้เป็นตัวแทน สโมสรชลบุรี​ "ฉลามชล" เปิดตัว มงคล แบ็กซ้าย จาก หนองบัว พิชญ มาเป็นสมาชิกใหม่ รายที่ 3 ในช่วงเปิดตลาดซื้อขายนักเตะ ในเลกที่ 2

จากแนวรับผ่านประสบการณ์ค้าแข้งโชกโชน ไล่ตั้งแต่อยู่กับ ศรีราชา เอฟซี, พัทยา ยูไนเต็ด, เพื่อนตำรวจ, การท่าเรือ เอฟซี, เมืองทอง ยูไนเต็ด, ราชบุรี มิตรผล เอฟซี, ปตท. ระยอง, ขอนแก่น ยูไนเต็ด บางกอกกล๊าส เอฟซี และ หนองบัว พิชญ เอฟซี 

การกลับมาอย่างสวยงามในครั้ง​นี้​ ​เกมแรกในการเปิดตัวสีเสื้อฉลามอีกครั้งหลังจากเข้าอยู่ในชุดแชมป์โปรลีกปี​ 2005 ​เกมนี้ทีมฉลามชลชนะ 1 ประตูต่อ 0 ซึ่งเป็นครั้งแรกในรอบ 5 ปี ที่ฉลามชลสามารถชนะบุรีรัมย์ยูไนเต็ดได้​ ท่ามกลางแฟนบอล​ 8,405 คน​ในโตโยต้าไทยลีก​ นัดที่16​ ​ ​

เกียรติประวัติ
--------------

*ศรีราชา เอฟซี*

* ไทยลีกดิวิชั่น 1 **รองชนะเลิศ** ; 2008

*เมืองทอง ยูไนเต็ด*

* ไทยพรีเมียร์ลีก **ชนะเลิศ** ; 2012

อ้างอิง
-------

1. ↑  'มงคล นามนวด'ฟรีคิกปลิดวิญญาณ
**วิทวิสิทธิ์ ปันสวนปลูก** (เกิด 28 กันยายน พ.ศ. 2520) เป็นสมาชิกสภาผู้แทนราษฎรจังหวัดลำพูน 1 สมัย สังกัดพรรคก้าวไกล อดีตวิศวกรผู้จัดการโรงงาน และเจ้าของธุรกิจรับเหมาก่อสร้าง

ประวัติ
-------

วิทวิสิทธิ์ ปันสวนปลูก เกิดเมื่อวันที่ 28 กันยายน พ.ศ. 2520 เป็นบุตรของนายจันตา ปันสวนปลูก และนางบุญปั๋น กุศล สำเร็จการศึกษา วิศวกรรมศาสตรบัณฑิต สาขาวิศวกรรมเครื่องกล จากมหาวิทยาลัยเทคโนโลยีราชมงคลล้านนา

ด้านครอบครัว วิทวิสิทธิ์ ปันสวนปลูก สมรสกับนางรัตติกาล แจ้ใจ มีบุตร 2 คน คือ ด.ช.ณภัทร ปันสวนปลูก และ ด.ญ.นิชาภัทร ปันสวนปลูก

การทำงาน
--------

วิทวิสิทธิ์ ปันสวนปลูก เคยเป็นวิศวกรผู้จัดการโรงงาน และเจ้าของธุรกิจรับเหมาก่อสร้าง

งานการเมือง
-----------

วิทวิสิทธิ์ เคยลงสมัครสมาชิกสภาผู้แทนราษฎรสังกัดพรรคอนาคตใหม่ ในการเลือกตั้ง พ.ศ. 2562 แต่ไม่ได้รับเลือกตั้ง โดยแพ้ให้กับสงวน พงษ์มณี จากพรรคเพื่อไทย ต่อมาเมื่อพรรคอนาคตใหม่ถูกยุบ วิทวิสิทธิ์ได้ย้ายไปสังกัดพรรคก้าวไกล และลงสมัคร ส.ส. ในเขตเดิม ในครั้งนี้เขาได้รับการเลือกตั้งเป็น ส.ส. สมัยแรก โดยมีคะแนนเสียงเป็นลำดับที่ 8 จากจำนวน ส.ส. แบบแบ่งเขตเลือกตั้งทั้งหมด 400 คน

หลังจากนั้นในเดือนมีนาคมปีถัดมา เขาได้ร่วมทีมก้าวไกลสู้ไฟป่า ร่วมกับ ส.ส. ในเขตภาคเหนืออีก 11 คน

### สมาชิกสภาผู้แทนราษฎร

วิทวิสิทธิ์ ปันสวนปลูก ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดลำพูน สังกัดพรรคก้าวไกล

อ้างอิง
-------

1. ↑  [ ว่าที่ผู้สมัคร ส.ส.ลำพูน พรรคก้าวไกล ประกอบด้วย
เขต 1 วิทวิสิทธิ์ ปันสวนปลูก อดีตวิศวกรผู้จัดการโรงงาน และเจ้าของธุรกิจรับเหมาก่อสร้าง]
2. ↑  "ลำพูน เพื่อไทย ชนะขาดเลือกตั้งกวาดเรียบทั้ง 2 เขต". *สยามรัฐ*. 2019-03-25.
3. ↑  เปิดสถิติ เลือกตั้ง 66 ส่อง 10 อันดับแรก ว่าที่ ส.ส. กวาดคะแนนเสียง มากที่สุด
4. ↑  "'ก้าวไกล' เปิดตัวทีมสู้ไฟป่าภาคเหนือ หวังหาวิธีบริหารจัดการมีประสิทธิภาพสูงสุด | ประชาไท Prachatai.com". *prachatai.com*. 2024-04-16.
ศิลาจารึกที่สร้างขึ้นเพื่อโจหงอ
ศิลาจารึกโจหงอจากปี ค.ศ. 1093 สร้างโดยไช่ เปี้ยน (蔡卞) ศิลาจารึกมีความสูง 2.1 เมตรและกว้าง 1 เมตร
**ศิลาจารึกโจหงอ** (จีน: 曹娥碑; พินอิน: *Cáo É Bēi*) เป็นศิลาจารึกที่สร้างขึ้นเพื่อเป็นที่ระลึกถึงโจหงอ (曹娥 *เฉา เอ๋อ*) เด็กสาวในยุคราชวงศ์ฮั่นตะวันออก

ในยุคราชวงศ์ฮั่นตะวันออก ในปี ค.ศ. 143 โจหงอจมน้ำเสียชีวิตในแม่น้ำชุ่นขณะอายุ 13 ปีระหว่างที่พยายามจะช่วยชีวิตบิดาจากการจมน้ำ ในปี ค.ศ. 151 มีการสร้างศาลและศิลาจารึกเพื่อเป็นเกียรติแก่โจหงอ ศิลาจารึกดั้งเดิมได้สูญหายไปตามกาลเวลา แต่ในปี ค.ศ. 1093 (ยุคราชวงศ์ซ่งเหนือ) ไช่ เปี้ยน (蔡卞) ได้ทำศิลาจารึกใหม่ทดแทน ศิลาจารึกนี้มีความสูง 2.1 เมตรและกว้าง 1 เมตร มีชื่อเรียกว่า "ศิลาจารึกโจหงอบุตรสาวผู้กตัญญู" และได้กลายเป็นอนุสรณ์สถานทางประวัติศาสตร์ ศิลาจารึกนี้ตั้งอยู่ที่ศาลโจหงอในเขตช่าง-ยฺหวี นครเช่าซิง ทางตะวันออกเฉียงเหนือของมณฑลเจ้อเจียงในประเทศจีน

ข้อความบนศิลาจารึกเขียนขึ้นตามการมอบหมายของโตเสียง [zh] (度尚 *ตู้ ช่าง*) ข้อความเขียนขึ้นโดยหานตาน ฉุน (邯鄲淳) หลังเว่ย์ หล่าง [zh] (魏朗) เขียนไม่เสร็จ

อ้างอิง
-------

1. ↑  "Translation". คลังข้อมูลเก่าเก็บจากแหล่งเดิมเมื่อ 2015-04-14. สืบค้นเมื่อ 2021-12-03.`{{cite web}}`: CS1 maint: bot: original URL status unknown (ลิงก์)"Translation". 14 April 2015.
2. ↑  Fang Ailong (2018). "蔡卞行书上虞孝女曹娥碑" (ภาษาจีน). Hangzhou Normal University (Social Science Edition). doi:10.3969/j.issn.1674-2338.2018.01.020. `{{cite journal}}`: Cite journal ต้องการ `|journal=` (help)
3. ↑  Rafe, De Crespigny (2007). *A biographical dictionary of Later Han to the Three Kingdoms (23-220 AD)*. Brill. p. 306. ISBN 978-90-04-15605-0. OCLC 875683793.

วิกิซอร์ซ มีงานต้นฉบับเกี่ยวกับ:
**曹娥碑** 

วิกิซอร์ซ มีงานต้นฉบับเกี่ยวกับ:
**世說新語** 捷悟

**ศิลาจารึกโจหงอ** ที่โครงการพี่น้องของวิกิพีเดีย:* **ภาพและสื่อ** จาก คอมมอนส์
* **ข้อมูล** จาก วิกิสนเทศ
**ไอดี เร็คคอร์ด** (ID Records) เป็นค่ายเพลงในเครือบริษัท อาร์เอส จำกัด (มหาชน) โดยเป็นหนึ่งในค่ายย่อยที่แยกออกมาในช่วงของการปรับรูปแบบธุรกิจเพลงของอาร์เอส ในช่วงปี 2546 - 2547 โดยมีแนวทางการทำงานในแนวทางค่อนข้างอิสระและหลากหลาย โดยคอนเซ็ปต์ของค่ายคือ **ID** หมายความได้ทั้ง **ตัวตนที่ชัดเจนของศิลปิน** (IDENTITY) และ **อิสระของแนวเพลง** (INDEPENDENCE)

ประวัติ
-------

พ.ศ. 2545 บริษัท อาร์เอส โปรโมชั่น ในขณะนั้น ได้มีแนวคิดที่จะทำการปรับรูปแบบของธุรกิจเพลง จากการรวมศูนย์ทุกอย่างไว้ที่ส่วนกลาง มาเป็นการเปิดบริษัทลูกขึ้นมาเป็นค่ายเพลงย่อยๆ เพื่อแบ่งหน้าที่การผลิตเพลงตามแต่ละกลุ่มเป้าหมายของแนวเพลง โดยเริ่มต้นจากการปรับโครงสร้างของทีมผลิตเพลงในยุคนั้น ให้กลายมาเป็นรูปแบบบริษัทที่ดำเนินการบริหารจัดการได้ด้วยตัวเอง โดยทีมผลิตเพลงของค่ายอาร์เอสในขณะนั้นมีดังนี้ MP1 (ดูแลโดย สุทธิพงษ์ วัฒนจัง), MP2 (ดูแลโดย เทพนม สุวรรณบุณย์ และ อนุชา อรรจนาวัฒน์), MP3 (ดูแลโดย พิสุทธิ์ ทรัพย์วิจิตร และ ธีระศักดิ์ วดีศิริศักดิ์) รวมทั้งทีมเพลงใหม่ของ ปอนด์ ธนา ลวสุต

พ.ศ. 2546 เจมส์ เรืองศักดิ์ ลอยชูศักดิ์ หนึ่งในศิลปินวัยรุ่นชื่อดังของค่ายจึงได้มีแนวคิดที่จะฟอร์มทีมผลิตเพลงเป็นของตัวเองขึ้นมาบ้าง ซึ่งต่อมาได้กลายมาเป็นค่ายเพลง **ไอดี เร็คคอร์ด**

พ.ศ. 2547 เปิดตัวค่ายอย่างเป็นทางการด้วยศิลปินหน้าใหม่ในแนวทางที่ต่างๆกันไป เช่น ไซมีส เก็ทโต้ กับแนวเพลงฮิพฮอพ, โจ้ เดอะเพียนิสต์ นักเปียโนผู้พิการทางสายตา, มะตูม วงดนตรีป๊อปแจ๊สบิ๊กแบนด์ที่มีสมาชิกถึง 9 คน เป็นต้น

พ.ศ. 2548 มีการเปิดกว้างในการทำงานมากขี้นโดยมีการยืมตัวทีมนักแต่งฝีมือดีจากค่ายต่างๆ มาร่วมทำงานให้กับทางค่าย อาทิเช่น ทีมเพลงของ เบเกอรี่มิวสิค ในอัลบั้ม **James Alive** อัลบั้มฉลองครบรอบ 10 ปีการทำงานในวงการเพลงของเจ้าของค่าย, ทีมเพลง อะ-ฮ่า ของ ระวี กังสนารักษ์ ในอัลบั้ม **Four-Mod** ของ 2 สาวศิลปินหน้าใหม่ โฟร์-มด หรือทีมเพลง Ninja 2513 ของ เอก ชัชชัย ชาบำเหน็จ ในอัลบั้ม **เจมส์ แซบ สตอรี่** นอกจากนี้ยังได้มีการเปิดตัวค่ายเพลงสำหรับเด็ก ไอดี คิดส์ ขึ้นมาเพื่อทำเพลงสำหรับกลุ่มเด็กประถมและอนุบาลโดยเฉพาะ

พ.ศ. 2549 หลังจากมีข่าวลือหนาหูไปทั่ววงการในช่วงกลางปี ในที่สุด เจมส์ เรืองศักดิ์ ก็ได้ตัดสินใจลาออกจากการเป็นผู้บริหารของไอดี เร็คคอร์ด รวมทั้งการเป็นศิลปินของค่ายอาร์เอส แล้วย้ายไปทำงานเป็นผู้บริหารของโรงเรียนสอนดนตรี **มีฟ้า** ในเครือ จีเอ็มเอ็ม แกรมมี่ แทน ทำให้มีการยุบรวมค่ายเพลง ไอดี เร็คคอร์ด เข้ากับค่ายเพลง เมโลดิก้า หลังจากปล่อยศิลปินเบอร์สุดท้าย แบล็ควานิลลา

ศิลปินในสังกัด
--------------


|  |  |
| --- | --- |
| * เจมส์ เรืองศักดิ์
* ไซมีส เก็ทโต้
* โจ้ เดอะเพียนิสต์
* มะตูม
* ไข่เดือน
* พดด้วง
 | * เอ๊ะ ศศิกานต์
* โฟร์-มด
* ไอดี คิดส์
* หม่งม้ง เจ้าชายเสียงทอง (ID Kids)
* จูซ
* แบล็ควานิลลา

  |



| * ด
* ค
* ก
อาร์เอส |
| --- |
| บุคลากรสำคัญ | 
* สุรชัย เชษฐโชติศักดิ์ (ประธานเจ้าหน้าที่บริหาร)
* พุทธ อภิวรรณ (ผู้อำนวยการฝ่ายข่าวช่อง 8)

 |  |
| อาร์เอส มิวสิค | 
* โรสซาวด์
* กามิกาเซ่
* อาร์ สยาม
* บริคเอ็นเตอร์เทนเมนต์
* คูล มิวสิค
* แฟช

 |
| อาร์เอส มัลติมีเดีย | 
* ช่อง 8
* คูลฟาเรนไฮต์

 |
| อาร์เอส ฟิล์มเวิร์คส์ | 
* คูล พิคเจอร์ส
* อาวอง แอนิเมชั่น

 |
| ธุรกิจในอดีต | 
* *ซันบ็อกซ์*
* *อาร์เอสฟิล์ม*
* *ดาราเดลี่*

 |
| ดูเพิ่ม | 
* รายชื่อศิลปิน
* รายชื่อคอนเสิร์ต
	+ ช็อต ชาร์จ ช็อก ร็อก คอนเสิร์ต
	+ แกรมมี่ อาร์เอส คอนเสิร์ตส

 |